মাইক্যাশ অনলাইনের প্রতিষ্ঠাতা মেহেদী হাসান সুমন এ প্রসঙ্গে জানান, ‘মালয়েশিয়ায় বর্তমানে বৈধ এবং অবৈধ মিলিয়ে প্রায় ৩৩ লাখ অভিবাসী শ্রমিক রয়েছে এবং বেশিরভাগেরই কোনো ব্যাংক অ্যাকাউন্ট কিংবা অর্থ সঞ্চয় করার কোনো নিরাপদ উপায় নেই। তারা নগদ বেতন পান এবং অনেকেই তা সংঞ্চয়ের জন্য জমা রাখতে চান। কিন্তু বৈধ কাগজপত্র না থাকায় তারা ব্যাংকিং সুবিধা পান না, অনলাইনে পেমেন্ট বা ক্রেডিট কার্ড ব্যবহার করতে পারেন না। নগদ টাকা সেখানে সবসময় রাখা ঝুঁকিপূর্ণ কারণ টাকা চুরি বা ছিনতাইয়ের ঘটনা নেহাত কম নয়।’